*Aki hisz énbennem, ahogy az Írás mondta, annak belsejéből élő víz folyamai ömlenek!”*

(Jn 7,38)

Mi minden lehetősége van annak, aki Jézusban hisz. Nem kevés és kicsi, hanem folyamok. Gyönyörű kifejezés ez a többes szám. Nem csak a forrás van benned, ha hiszel Jézusban, hanem ennél sokkal több. A folyam nem csak egy ember szükségletét tudja kielégíteni, hanem sokakét. A folyam úszható és hajózható. Egymástól messze lévő területeket képes összekötni és még folytathatnánk a sort.

Amikor Jézusban hiszel, a teljességben hiszel. Nem a kicsi, szűk jelzők jellemzik Őt, hanem a legnagyobb, a teljesség. Jézus önmagát osztja meg velünk, de oly módon, hogy Ő nem lesz kevesebb vagy kisebb. Mi ellenben sokkal többek leszünk a Vele való kapcsolatban.

Higgy Benne és átéled! *Vadon Gyula*